สวัสดีค่ะ ดิฉันมีอาการปวดศรีษะด้านขวาตึงๆ ที่ขมับขวา เข้าเบ้าตา จะปวดนานๆทีค่ะ แต่มีการปวดตึงๆจากแขน,ไหล่และคอซีกขวาจนปวดขึ้นท้ายทอย ปวดแบบนี้มาเป็นปีๆแล้วค่ะ ตอนนี้รักษาด้วยการฝังเข็ม แต่ก็ยังปวดอยู่ ไม่ทราบว่าการปวดหัวมาจากสาเหตุอะไร และเป็นอันตรายมากมั้ยคะ...ขอบค่ะ
สวัสดีค่ะ อาการปวดศีรษะแบบเรื้อรัง หากเป็นๆ หายๆ และไม่ได้มีลักษณะที่รุนแรงขึ้นเรื่อยๆ น่าจะเป็นอาการปวดศีรษะแบบปฐมภูมิ ซึ่งเป็นอาการปวดที่ยังไม่ทราบสาเหตุแน่ชัด สามารถแบ่งตามอาการที่ปวดออกเป็น1. ปวดศีรษะจากความเครียด หรือ tension-type headacheจะปวดเหมือนมีเข็มขัดรัดรอบศีรษะ โดยตำแหน่งที่ปวดจะอยู่บริเวณท้ายทอย หน้าผาก และบริเวณขมับทั้ง 2 ข้างอาการปวดจออยู่ได้หลายวัน มักจะพบร่วมกับอาการอ่อนเพลีย นอนไม่หลับ อาการปวดจะเป็นมากในช่วงบายถึงค่ำ ส่วนตอนเช้ามาอาการปวดจะเป็นน้อย การปวดแต่ละครั้งอาจปวดอยู่ได้นานตั้งแต่ 1 วัน จนถึง 1 สัปดาห์ อาการปวดจะถูกกระตุ้นเมื่อมีความเครียด วิตกกังวล ทำงานหนัก ทำงานหนัก ใช้สายตามากไป อดนอน เป็นต้น2. ปวดศีรษะไมเกรน ส่วนใหญ่มักจะปวดข้างเดียว มักปวดบริเวณขมับ รอบดวงตา และอาจลามไปด้านหลังของศีรษะ อาการปวดเป็นแบบตุ๊บๆ โดยส่วนใหญ่จะปวดต่อเนื่องนาน 1-3 วันแล้วหายไป ขณะปวดอาจมีอาการอื่นๆ ร่วม เช่น คลื่นไส้ อาเจียน เบื่ออาหาร มึนหัว เป็นต้น บางรายจะมีอาการนำมาก่อนปวดศีรษะ เช่นเห็นแสงสว่างลักษณะซิกแซก เป็นต้น ปัจจัยที่กระตุ้นให้ไมเกรนกำเริบ เช่นนอนหลับมากไปหรือน้อยมาก การเจอแสงจ้ามากไป ช่วงมีประจำเดือน อาหารบางอย่าง เช่น ช็อกโกแลต เนย ชา กาแฟ เป็นต้นการบรรเทาอาการปวดศีรษะ ได้แก่ การทานยา เช่นพาราเซตามอลไอบูโพรเพน(ibuprofen)เป็นต้น และควรนอนหลับพักผ่อนให้เพียงพอ หากนอนไม่หลับ ควรทานยาที่ช่วยให้หลับ ซึ่งต้องไปพบแพทย์เพื่อรับยาดังกล่าวค่ะ นอกจากนี้ควรลดความเครียดในเรื่องต่างๆ หากอาการไม่ดีขึ้น ควรพบแพทย์เฉพาะทางด้านอายุรกรรมเพื่อรับยาที่จะช่วยบรรเทาอาการค่ะ ขอให้อาการดีขึ้นเรื่อยๆ นะคะ